اور ہاں تم کو اس پر ناز ہے کہ تمھارا شہنشاہ تمھاری جان اور مال کا مالک ہے لیکن ہم نے جس کو بادشاہ بنایا ہے ، وہ اپنے آپ کو ہم پر ترجیح نہیں دے سکتا ، اگر وہ زنا کا مرتکب ہو تو اسے درے لگائے جائیں اور چوری کرے تو اس کے ہاتھ کاٹے جائیں وہ پردے میں نہیں بیٹھتا اپنے کو ہم سے بڑا نہیں سمجھتا ، مال و دولت میں بھی اس کو ہم پر کوئی ترجیح نہیں ، رومیوں نے ان باتوں کو بڑے غور سے سنا اور اسلام کی تعلیم پر پیرادان دین حنیف کے طور و طریق پر نہایت حیرت زدہ ہوئے ،حضرت معاذ بن جبل رضی اللہ عنہ سے کہا ہم آپ کو بلقاء کا ضلع اور دون کا وہ حصہ جو آپ کے علاقہ سے متصل ہے دیتے ہیں ، آب آپ لوگ اس ملک کو چھوڑ کر فارس جائیے ، چونکہ یہ کوئی خرید و فروخت کا معاملہ نہ تھا ، حضرت معاذ بن جبل رضی اللہ تعالیٰ عنہ نے اس کا جواب نفی میں دیا اور اٹھ کر وہاں سے چلے آئے ۔
Entity: مالک — Type: /person/author, /person